จับคู่
ในการเดินทางไป จ.อุบลราชธานี ของ พล.อ.ประยุทธ์ จันทร์โอชา นายกรัฐมนตรี เพื่อตรวจความคืบหน้ามาตรการขับเคลื่อนเศรษฐกิจของรัฐบาลครั้งล่าสุด เช่น เรื่องการเติมเงินกองทุนหมู่บ้านและโครงการตำบลละ 5 ล้านบาท หลายคนได้ยินท่านนายกฯ เปรยว่า อยากให้ธนาคารออมสินและธนาคารเพื่อการเกษตรและสหกรณ์การเกษตร หรือ ธ.ก.ส. ต้องทำงานเหมือนคนที่แต่งงานกัน เพื่อให้มาตรการช่วยคนฐานรากขับเคลื่อนอย่างมีพลัง
26 พ.ย. 2558

ในการเดินทางไป จ.อุบลราชธานี ของ พล.อ.ประยุทธ์ จันทร์โอชา นายกรัฐมนตรี เพื่อตรวจความคืบหน้ามาตรการขับเคลื่อนเศรษฐกิจของรัฐบาลครั้งล่าสุด เช่น เรื่องการเติมเงินกองทุนหมู่บ้านและโครงการตำบลละ 5 ล้านบาท หลายคนได้ยินท่านนายกฯ เปรยว่า อยากให้ธนาคารออมสินและธนาคารเพื่อการเกษตรและสหกรณ์การเกษตร หรือ ธ.ก.ส. ต้องทำงานเหมือนคนที่แต่งงานกัน เพื่อให้มาตรการช่วยคนฐานรากขับเคลื่อนอย่างมีพลัง
งานนี้สายข่าวรายงานว่า นายกฯ บอกให้ ธ.ก.ส. ที่มีสีเขียวเป็นสัญลักษณ์ “เป็นพ่อ”  ส่วนธนาคารออมสิน ที่มีสีชมพู เป็นสัญลักษณ์ ก็ต้อง “เป็นแม่”  
ทำให้ ลักษณ์ วจนานวัช ผู้จัดการ ธ.ก.ส. ยิ้มแป้น เพราะไม่เสียเชิงชาย
ส่วน ชาติชาย พยุหนาวีชัย ผู้อำนวยการ ธนาคารออมสิน ยิ้มแบบอายม้วนต้วน เพราะธนาคารออมสินมีขนาดสินทรัพย์ใหญ่กว่าใครในบรรดาแบงก์รัฐ แต่เพราะมีสีชมพูเป็นสัญลักษณ์
จึงต้องเป็นแม่ไปโดยปริยาย